இந்த மாநாடு முதல் தளத்தில் நடந்து கொண்டிருக்கும்போது இரண்டாவது தளத்தில் பிரஸ் மீட் நடந்தது. இதில் வேதாந்தம், எஸ்.கல்யாணராமன், பிரவின் பாய் தொகாடியா, மருதாச்சல அடிகளார், ஹரித்வார் ஹம்ஸ்தாஸ் சுவாமிகள், உடுப்பி பெஜாவர் சுவாமிகள், ஷ்ரீரங்கம் ஆண்டவன் சுவாமிகள் ஆகியோர் செய்தியாளர்களிடம் தங்கள் கருத்துக்களைத் தெரிவித்தனர். உடுப்பி பெஜாவர் சுவாமிகள், ஹரித்வார் ஹம்ஸ்தாஸ் சுவாமிகள் ஆகியோரின் இந்தி பேச்சை பிரவின் பாய் தொகாடியா ஆங்கிலத்தில் மொழி பெயர்த்துச் சொன்னார். பிரஸ் மீட்டில் எல்லோரும் ஆங்கிலத்தில் பேசுவதைப் பார்த்த மருதாச்சல அடிகளாரும் ஆங்கிலத்தில் பேசினார். அவரிடம் தொகாடியா தமிழில் பேசும்மாறு கேட்டுக் கொண்டார்.